**Nočná pyramída** je relácia Slovenského rozhlasu, vysielaná na okruhu Rádia Slovensko. 

Nočný program Rádia Slovensko ponúka exkluzívne rozhovory so zaujímavými hosťami. Moderátori Rádia Slovensko do štúdia pozývajú populárnych umelcov, významných vedcov, úspešných športovcov, lekárov, či pedagógov, s ktorými diskutujú na zábavné i vážne témy a odkrývajú podrobnosti z ich profesijného i osobného života.

Tolkšou Nočná pyramída pripravuje RTVS - Slovenský rozhlas, Rádio Slovensko, SRo1. Rozhovor, teda interview, vedie moderátor, hosť nemusí byť len „celebrita". Respondent môže byť z najrôznejších oblastí, ako napr. umenie, kultúra, film, veda, šport, technika. Hostia sú zaujímaví, významní ľudia, ktorých moderátori približujú ako ľudí z mäsa a kostí... Teda v rozhovore sa moderátori s hosťami nerozprávajú  iba o ich profesii, práci.

Relácia Nočná pyramída sa v rozhlase vysiela od septembra roku 2000. Zaviedol ju vtedajší riaditeľ Slovenského rozhlasu Jaroslav Rezník. A vo vysielaní Rádia Slovensko je dodnes.

Aktuálne sa **Nočná pyramída Rádia Slovensko** vysielala od pondelka do piatka o 22:19 do polnoci. Momentálne je vysielací formát upravený na 9 dlhších vstupov predelených hudbou.

V minulosti bola NP vysielaná každý deň, raz do týždňa bola zdravotnícka NP – teda nie profilová. Hosťami boli lekári a venovali sa zdravotníckym témam – najmä rozličným ochoreniam. NP sa vysielala raz do mesiaca aj z Banskej Bystrice a Košíc. Od roku 2014 sa ustúpilo od vysielania NP v sobotu a zrušená bola zdravotnícka NP a od r.  2015 prestalo Rádio Slovensko vysielať NP v nedeľu. O roku 2018 spravidla raz do mesiaca (v piatok) ponúka Rádio Slovensko historickú NP, ktorá je venovaná významný výročiam v našej novodobej histórii.Od februára 2023 sa relácia Veda SK stala súčasťou Nočnej pyramídy. Vedeckú Nočnú pyramídu moderuje Stanislav Ščepán, prináša diskusné fórum vždy dvoch špičkových vedeckých osobností na konkrétnu tému. Čiastočne polemické, vysvetľujúce a zasadené do širšieho kontextu a s presahom do viacerých vedných oblastí. Ambíciou tohto formátu Rádia Slovensko a SAV je vytvorenie priestoru na popularizáciu špičkových osobností SAV, na prezentáciu zaujímavých vedeckých tém a výsledkov výskumov v širšom spoločenskom kontexte. Vedecká NP je vo vysielaní Rádia Slovensko raz do mesiaca (každý štvrtý pondelok).

Tím moderátorov bol v prvých rokoch veľmi široký. Neskôr v tomto smere došlo k redukcii hlasov a tým k vyššej profesionalizácii súčasných moderátorov. Od septembra 2015 sa vysielací tím zúžil najmä na moderátorov *Katu Martinkovú*, *Zuzanu Šebestovú*, *Sandru Vychlopenovú* a *Gregora Mareša*. Neskôr pribudla *Gabika Angibaud*, *Ľudovít Jakubov*e a *Stano Ščepán*. *Gregor Mare*š v 2018 z programu odišiel. Dramaturgičkou NP je od jesene 2012 *Gabriela Kaliská*.

V minulosti prevažovali hostia z kultúry – predovšetkým známi herci a pod. čo sa postupne podarilo zmeniť a dnes sú v NP hostia zo všetkých oblastí života.

Od septembra 2019 nájdete Nočnú pyramídu oficiálne aj v podcastových službách. Jednotlivé epizódy Nočnej pyramídy nechýbajú ani vo webarchíve na **radioslovensko.sk** alebo na webe **rtvs.sk** .

To najzaujímavejšie z Nočnej pyramídy nájde poslucháč Rádia Slovensko v programe *Výber pyramídy* vysielaný vždy v nedeľu po 13. hodine, ktorý pripravuje *Gabika Angibaud*.

Niektoré vydania Nočnej pyramídy majú aj svoju televíznu podobu a to od prelomu rokov 2020/2021. Tieto televízne verzie z rozhlasového vysielania majú 45 minút a sú vždy výberom toho najzaujímavejšieho z rozhlasovej verzie Rádia Slovensko. Televízne vydania priniesla televízna *Trojka* a televízia *RTVS 24*.

Referencie
----------

1. ↑   *Nočná pyramída - hosť* [online]. Bratislava: Rozhlas a televízia Slovenska, [cit. 2022-04-15]. Dostupné online.
2. ↑   *Podcast Nočná pyramída - hosť 1051* [online]. audiolibrix.com, [cit. 2022-04-15]. Dostupné online.
3. ↑   *TV-archív* [online]. tv-archiv.sk, [cit. 2022-04-15]. Dostupné online.

Externé odkazy
--------------

* *Nočná pyramída* v Česko-Slovenskej filmovej databáze

  


| * z
* d
* u
Rozhlasové stanice RTVS |
| --- |
| FM stanice | 
* ▉ Rádio Slovensko
* ▉ Rádio FM
* ▉ Rádio Devín
* ▉ Rádio Regina
* ▉ Rádio Patria
* ▉ Rádio Slovakia International (RSI)

 |
| AM stanice | 
* ▉ Rádio Patria

 |
| Digitálne stanice | 
* ▉ Rádio Klasika/Pyramída
* ▉ Rádio Litera
* ▉ Rádio Junior

 |